Vilniaus Levo Karsavino mokykla

Vilniaus Levo Karsavino mokykla – dieninė, savarankiško mokymosi bendrojo lavinimo mokykla Vilniuje, Justiniškių g. 43, vykdanti priešmokyklinio, pradinio, pagrindinio ir papildomo ugdymo programas rusų kalba. Įstaigos kodas 190002411. Pavadinta istoriko Levo Karsavino vardu. Istorija 1978 m. rugsėjo 1-ąją atidaryta Vilniaus 46-oji vidurinė mokykla. Direktoriumi paskirtas Ričard Išora. Darbą pradėjo 65 mokytojai, o mokykloje mokėsi 990 moksleivių. Po metų mokykloje jau mokėsi 1226 moksleiviai, o 1985–1989 m. – 1309 moksleiviai. Nuo 1999 m. mokinių skaičius mokykloje pradėjo mažėti. Nuo 1983 m. vadovauja direktorė Ina Konovalova. 1996 m. Vilniaus miesto tarybos sprendimu mokyklai suteiktas filosofo ir istoriko Levo Karsavino vardas. 2000 m. mokykloje pradėtas profilinis mokymas. 2001 m. prie Levo Karsavino vidurinės mokyklos prijungta Vilniaus Justiniškių vidurinė mokykla. 2013 m. mokykla atšventė savo 35-etį. 2005 m. spalio 18 d. mokykloje iškilmingai atidarytas visuomenei atviras L. Karsavino muziejus. Mokykla išleido 35 abiturientų laidas. Dabar dirba 88 mokytojai, mokosi 940 moksleiviai. 2023 m. sausio 31 d. mokyklos laiptinėje aptikti trys savadarbiai sprogmenys. Mokykla evakuota. Direktoriai 1983-2015 Ina Konovalova 2015–2017 m. Vilma Mikalajūnienė 2017–2019 m. Liudmila Isajeva Nuo 2019 m. Svetlana Butautienė Nuorodos Svetainė